**ՀՀ ՆԳՆ ՈՍՏԻԿԱՆՈՒԹՅՈՒՆԸ ՀԱՅՏԱՐԱՐՈՒՄ Է ՀՀ ՆԱՆ ԿՐԹԱՀԱՄԱԼԻՐԻ**

**ՔՈԼԵՋԻ 2023-2024 ՈՒՍՈՒՄՆԱԿԱՆ ՏԱՐՎԱ ՊԵՏԱԿԱՆ ՊԱՏՎԵՐԻ ՇՐՋԱՆԱԿՆԵՐՈՒՄ ԸՆԴՈՒՆԵԼՈՒԹՅՈՒՆ**

1. ՀՀ ՆԳՆ կրթահամալիրի քոլեջը (այսուհետ՝ Քոլեջ) իրականացնում է միջին մասնագիտական կրթական ծրագրով «Ոստիկանական գործ» մասնագիտությամբ «Ոստիկանության սպա» որակավորմամբ առկա ուսուցման ձևով ուսուցում: Ուսման տևողությունը 2 տարի է: Շրջանավարտներին շնորհվում է «ոստիկանության լեյտենանտ» կոչում, և նրանք նշանակվում են ՀՀ ՆԳՆ ոստիկանության համապատասխան ծառայություններում` տեսուչի պաշտոններում:

2. Ուսուցումն իրականացվում է պետական պատվերի շրջանակներում (անվճար): Սովորողները համարվում են ՀՀ ՆԳՆ ոստիկանության ծառայողներ, և նրանք ուսման ողջ ժամանակահատվածում ստանում են վարձատրություն` Հայաստանի Հանրապետությունում նվազագույն ամսական աշխատավարձի չափով:

3.  Ուսման համար կարող են դիմել`

1)      առնվազն միջնակարգ ընդհանուր կրթություն ունեցող, Հայաստանի Հանրապետության մինչև 35 տարեկան և 160 սմ-ից ոչ պակաս հասակ ունեցող այն քաղաքացիները, որոնք իրենց անձնական հատկանիշներով, առողջական վիճակով և ֆիզիկական պատրաuտականությամբ ունակ են կատարելու ոստիկանության ծառայողի պարտականությունները,

 2)     արական սեռի այն քաղաքացիները, որոնք անցել են պարտադիր զինվորական ծառայություն կամ «Զինվորական ծառայության և զինծառայողի կարգավիճակի մասին» ՀՀ օրենքի 21-րդ հոդվածի 1-ին մասի 2-րդ և 3-րդ կետերով, 5-րդ մասով, 24-րդ հոդվածի 5-րդ մասով նախատեսված հիմքերով ազատվել են պարտադիր զինվորական ծառայությունից:

4.  Դիմորդը ներկայացնում է հետևյալ փաստաթղթերը`

1)      անձը (ինքնությունը) հաստատող փաստաթուղթ` անձնագիր կամ ՀՀ ոստիկանության մարմինների կողմից ժամանակավորապես տրված՝ անձը (ինքնությունը) հաստատող փաստաթուղթ,

2)     կրթության մասին վկայական` դիպլոմ կամ ատեստատ,

3)     զինգրքույկ (արական սեռի դիմորդների համար),

4)     դիմում,

5)     մերձավոր ազգականների (հայր, մայր, քույր, եղբայր, ամուսնացած լինելու դեպքում` ամուսնության վկայական, ամուսնու հայր, մայր, քույր, եղբայր, զավակ) անձնագրերը, անչափահաս լինելու դեպքում` ծննդյան վկայականը, մահացած լինելու դեպքում` մահվան վկայականը և դրանց պատճենները,

6)     ընդհանուր մրցույթում արտոնություններից օգտվելու իրավունք վերապահող փաստաթղթեր (բնօրինակ և պատճեն)` համաձայն սույն հայտարարության 12-րդ և 13-րդ կետերի,

7)     5 լուսանկար (4-ը` 4 x 6 չափսի, 1-ը՝ 9 x 12 չափսի,

8)     սոցիալական  քարտ կամ հանրային ծառայությունների համարանիշ հատկացնելու մասին տեղեկանք` պատճենով,

9)     տեղեկանք բնակության վայրից,

10)    տեղեկանք հաշվառման վայրից (անձնագրային բաժանմունքից):

5. Դիմորդների ընտրության մասին որոշումն ընդունում է ՀՀ ՆԳՆ ոստիկանության պետ-ներքին գործերի նախարարի տեղակալի հրամանով ստեղծված ՀՀ ՆԳՆ ոստիկանության կրթահամալիրի դիմորդների ընտրության մանդատային հանձնաժողովը՝ ուսումնասիրության նյութերի հիման վրա:

6. Քննությունների կազմակերպման և անցկացման նպատակով յուրաքանչյուր ստուգման ձևի համար դիմորդը ՀՀ ՖՆ գործառնական վարչություն հ/հ 900018005018 հաշվեհամարին վճարում է 1500 դրամ՝ նպատակը դաշտում նշելով քննության վճար: Վճարման անդորագիրը դիմորդը ներկայացնում է քննական թերթիկ ստանալու ժամանակ: Անկախ մրցույթին մասնակցելուց և արդյունքից` վճարված գումարը դիմորդին հետ չի վերադարձվում: Սույն հայտարարության 13-րդ կետով և 14-րդ կետի 2-4 ենթակետերով սահմանված արտոնություններից օգտվող դիմորդներն ազատվում են ընդունելության համար նախատեսված վճարից: Մանդատային հանձնաժողովն առանձին դեպքերում իր հայեցողությամբ դիմորդին կարող է ազատել վճարից:

7. Մանդատային հանձնաժողովի կողմից ընտրության անցկացումից հետո դիմորդներին տրվում է ստուգման թերթ:  Ստուգման թերթը ստանալու համար դիմորդները օգոստոսի 18-ին պետք է ներկայանան ՀՀ ՆԳՆ ոստիկանության կրթահամալիր՝ ներկայացնելով անձը հաստատող փաստաթուղթ (անձնագիր):

Նշված օրը տեղի կունենա դիմորդների և նրանց ծնողների հանդիպումն ընդունող հանձնաժողովի անդամների հետ:

8. Ընդունելությունն իրականացվում է մրցութային հիմունքներով` համապատասխան բարդության աստիճանի հետևյալ երեք ստուգումների հիման վրա.

1)      մասնագիտական պիտանելիության համապատասխանության համալիր ստուգում (թեստավորում համակարգչի միջոցով),

2)     հայոց լեզվի իմացության ստուգում (թեստավորում համակարգչի միջոցով),

3)     ֆիզիկական պատրաստականության ստուգում:

9. Մասնագիտական պիտանելիության համապատասխանության համալիր ստուգումն իրականացվում է թեստային փաթեթի միջոցով, որով ուսումնասիրվում են դիմորդի մտավոր ունակությունները` ընդհանուր գիտելիքների մակարդակը, ռուսաց լեզվի իմացությունը, համակարգչային տարրական գիտելիքների առկայությունը և անձնային որակները (սոցիալական վարքի առանձնահատկությունները, դրդապատճառային և այլ ոլորտներ):

10. Դիմորդն իր ցանկությամբ կրթահամալիրում կարող է անցնել միայն մասնագիտական պիտանելիության համապատասխանության և ֆիզիկական պատրաստականության ստուգումները` 5-րդ կետում նշված փաստաթղթերի հետ ներկայացնելով նաև «Հայոց լեզու և հայ գրականություն» առարկայից միասնական քննություն հանձնելու վերաբերյալ «Գնահատման և թեստավորման կենտրոն» ՊՈԱԿ-ի կողմից տրված վկայագիրը (բնօրինակը):

11. Ֆիզիկական պատրաստականության ստուգումն իր մեջ ներառում է

1) արական սեռի դիմորդների համար՝

    ա.  վազք` 100 մ

    բ.  վազք` 1000 մ

    գ.  ձգում պտտաձողի վրա:

2) իգական սեռի դիմորդների համար՝

    ա.  վազք` 100 մ

    բ.  վազք` 1000 մ

    գ.  ուժային համալիր վարժություններ:

Ֆիզիկական պատրաստականության յուրաքանչյուր վարժություն գնահատվում է 20 միավորային համակարգով, դրական են համարվում 8 և բարձր միավորները: Ֆիզիկական պատրաստականության ստուգման համար անցողիկ է համարվում գումարային 23 միավորը:

12. Մրցույթում հավասար միավորներ ունենալու դեպքում հաշվի է առնվում ավարտական փաստաթղթի գնահատականների միջին թվաբանականը:

13. Մրցույթից դուրս ընդունվում են ստուգման ձևերից դրական միավորներ ստացած հետևյալ դիմորդները՝

1) ՀՀ պաշտպանության ժամանակ զոհված (մահացած) ազատամարտիկների և զինծառայողների երեխաները.

2) իրենց ծառայողական պարտականությունների կատարման ժամանակ զոհված (մահացած)  ոստիկանության ծառայողների (զինծառայողների) երեխաները:

14. Հավասար միավորների դեպքում մրցույթում առավելության իրավունք ունեն՝

1) Հայաստանի Հանրապետության պետական պարգևներով (շքանշաններով և մեդալներով) պարգևատրվածները,

2) Հայաստանի Հանրապետության պաշտպանության ժամանակ հաշմանդամ դարձած Հայաստանի Հանրապետության ոստիկանության, Հայաստանի Հանրապետության ազգային անվտանգության ծառայության և Հայաստանի Հանրապետության պաշտպանության նախարարության ծառայողների երեխաները,

3) երկկողմանի ծնողազուրկ երեխաները,

4) իրենց ծառայողական պարտականությունների կատարման ժամանակ հաշմանդամ դարձած ոստիկանության ծառայողների երեխաները:

15.  Քոլեջի ընդունելության ստուգումների կազմակերպման և ընթացքի վերահսկման նպատակով ՀՀ ՆԳՆ ոստիկանության պետ-ներքին գործերի նախարարի տեղակալի հրամանով ստեղծվում է ընդունող հանձնաժողով:

16. Դիմորդների ընդունելությունն իրականացվում է ՀՀ ոստիկանության պետի 18.05.2012 թ. թիվ 8-Ն հրամանով հաստատված կարգին համապատասխան:

17. Անհարգելի պատճառով ստուգմանը չներկայացած կամ անբավարար գնահատական ստացած դիմորդները զրկվում են ընդունելությանը մասնակցելու իրավունքից:

18. Հարգելի պատճառով (փաստաթղթերով հաստատված) ստուգմանը չներկայացած դիմորդներին թույլատրվում է հանձնել այն, եթե ժամանակացույցով տվյալ ստուգման ձևը չի ավարտվել:

19.  Ընդունող հանձնաժողովն իրավունք ունի ծածկագրից օգտվող կամ ստուգման բնականոն ընթացքը խանգարող դիմորդին զրկելու տվյալ և հետագա ստուգումներին մասնակցելու իրավունքից:

20.   Ստուգումների արդյունքները դիմորդին հայտնվում են ստուգման օրը: Դիմորդն իրավունք ունի ստուգման թեստային ձևի արդյունքները բողոքարկել ընդունող հանձնաժողովին` գնահատականը հայտնելու պահից 24 ժամվա ընթացքում:

Բողոքարկված աշխատանքի վերագնահատման անհամաձայնության դեպքում 24 ժամվա ընթացքում դիմորդը կարող է դիմել ընդունող հանձնաժողովին` անկախ փորձագետ հրավիրելու համար:

21. Համաձայն «Ոստիկանությունում ծառայության մասին» ՀՀ օրենքի 40-րդ հոդվածի՝ սովորողի և կրթահամալիրի միջև կնքվում է պայմանագիր, որով սովորողը պարտավոր է փոխհատուցել ուսման համար պետության  կողմից կատարված ծախսերը, եթե նա՝

1)  առանց հարգելի պատճառների դադարեցրել է ուսումը,

2) մեղադրական դատավճիռն օրինական ուժի մեջ մտնելու պատճառով ազատվել է ոստիկանությունում ծառայությունից,

3) կարգապահական խախտում կատարելու համար ազատվել է ոստիկանությունում  ծառայությունից,

4) անձնական նախաձեռնությամբ ազատվել է ոստիկանությունում ծառայությունից:

22. Սովորողը չի հատուցում ուսման համար պետության կողմից կատարված  ծախսերը, եթե ուսումնական հաստատությունն ավարտելուց հետո`

1)  ոստիկանությունում ծառայել է ոչ պակաս, քան հինգ տարի,

2)  ազատվել է ոստիկանությունում ծառայությունից`

ա. հաստիքների կրճատման, uտորաբաժանման լուծարման կամ վերակազմա-կերպման և համապատասխան պաշտոնում նշանակվելու հնարավորության բացակայության պատճառով,

բ. հիվանդության պատճառով կամ անձնական նախաձեռնությամբ` պայմանավորված ընտանիքի հաշմանդամ անդամի խնամքով:

23.  Դիմորդների փաստաթղթերը ընդունվում են հունիսի 5-ից հուլիսի 28-ը ներառյալ՝ ՀՀ ՆԳՆ կրթահամալիրի կադրերի և ԱՀՏԱ բաժնում յուրաքանչյուր աշխատանքային օր` ժամը 10.00-ից 13.00-ն և 14.00-ից 16.00-ն:

24. Ընդունելության ստուգումները կանցկացվեն ՀՀ ՆԳՆ ոստիկանության կրթահամալիրում՝

օգոստոսի 21-ից մինչև 28-ը:

**Հասցեն` ք. Երևան, Ծովակալ Իսակովի պողոտա 29:**

**Տեղեկությունների համար զանգահարել 010-77-80-33 հեռախոսահամարով** **կամ այցելել www.edupolice.am կայք:**

**Քոլեջի ընդունելության ֆիզիկական պատրաստականության ստուգման չափորոշիչները   
(համաձայն ՀՀ կառավարության 23.01.2003թ. 175-Ն որոշման)**

**ա․ արական սեռի դիմորդների համար**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Գնահա­տականի**  **միավոր** | **Բժշկատարիքային  խմբերը** | | | | | | | | |
| **1-ին խումբ**  **24 տարեկան և փոքր** | | | **2-րդ խումբ**  **25-29 տարեկան** | | | **3-րդ խումբ**  **30-34 տարեկան** | | |
| **Վազք**  **100մ** | **Վազք**  **1000մ** | **Ձգում**  **Պտտա­­  ձողի**  **վրա** | **Վազք**  **100մ** | **Վազք**  **1000մ** | **Ձգում**  **Պտտա­­  ձողի**  **վրա** | **Վազք**  **100մ** | **Վազք**  **1000մ** | **Ձգում**  **Պտտա­­  ձողի**  **վրա** |
| 20 | 13.6 | 3.45 | 15 | 13.8 | 4.00 | 14 | 14.0 | 4.15 | 13 |
| 19 | 13.7 | 3.48 | 14 | 13.9 | 4.03 | 13 | 14.1 | 4.18 | 12 |
| 18 | 13.8 | 3.51 | 13 | 14.0 | 4.06 | 12 | 14.2 | 4.21 | 11 |
| 17 | 13.9 | 3.54 | 12 | 14.1 | 4.09 | 11 | 14.3 | 4.24 | 10 |
| 16 | 14.0 | 3.57 | 11 | 14.2 | 4.12 | 10 | 14.4 | 4.27 | 9 |
| 15 | 14.1 | 4.00 | - | 14.3 | 4.15 | - | 14.5 | 4.30 | - |
| 14 | 14.2 | 4.03 | 10 | 14.4 | 4.18 | 9 | 14.6 | 4.33 | 8 |
| 13 | 14.3 | 4.06 | - | 14.5 | 4.21 | - | 14.7 | 4.36 | - |
| 12 | 14.4 | 4.09 | 9 | 14.6 | 4.24 | 8 | 14.8 | 4.39 | 7 |
| 11 | 14.5 | 4.12 | - | 14.7 | 4.27 | - | 14.9 | 4.42 | - |
| 10 | 14.6 | 4.15 | 8 | 14.8 | 4.30 | 7 | 15.0 | 4.45 | 6 |
| 9 | 14.7 | 4.18 | - | 14.9 | 4.33 | - | 15.1 | 4.48 | - |
| 8 | 14.8 | 4.21 | 7 | 15.0 | 4.36 | 6 | 15.2 | 4.51 | 5 |
| 7 | 14.9 | 4.24 | 6 | 15.1 | 4.39 | 5 | 15.3 | 4.54 | 4 |
| 6 | 15.0 | 4.27 | 5 | 15.2 | 4.42 | 4 | 15.4 | 4.57 | 3 |
| 5 | 15.1 | 4.30 | 4 | 15.3 | 4.45 | 3 | 15.5 | 5.00 | 2 |
| 4 | 15.2 | 4.33 | 3 | 15.4 | 4.48 | 2 | 15.6 | 5.03 | 1 |
| 3 | 15.3 | 4.36 | 2 | 15.5 | 4.51 | 1 | 15.7 | 5.06 | - |
| 2 | 15.4 | 4.39 | 1 | 15.6 | 4.54 | - | 15.8 | 5.09 | - |
| 1 | 15.5 | 4.42 | - | 15.7 | 4.57 | - | 15.9 | 5.12 | - |

**բ․ իգական սեռի դիմորդների համար**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Գնահա­տականի**  **միավոր** | **Բժշկատարիքային  խմբերը** | | | | | | | | |
| **1-ին խումբ**  **24 տարեկան և փոքր** | | | **2-րդ խումբ**  **25-29 տարեկան** | | | **3-րդ խումբ**  **30-34 տարեկան** | | |
| **Վազք**  **100մ** | **Վազք**  **1000մ** | **Ուժային**  **համալիր վարժ.** | **Վազք**  **100մ** | **Վազք**  **1000մ** | **Ուժային**  **համալիր վարժ.** | **Վազք**  **60մ** | **Վազք**  **1000մ** | **Ուժային**  **համալիր վարժ.** |
| **20** | **17.3** | **4.30** | **32** | **17.8** | **4.45** | **30** | **11.8** | **5.00** | **28** |
| **19** | **17.4** | **4.32** | **31** | **17.9** | **4.48** | **29** | **11.9** | **5.05** | **27** |
| **18** | **17.5** | **4.34** | **30** | **18.0** | **4.51** | **28** | **12.0** | **5.10** | **26** |
| **17** | **17.6** | **4.36** | **29** | **18.1** | **4.54** | **27** | **12.1** | **5.15** | **25** |
| **16** | **17.7** | **4.38** | **28** | **18.2** | **4.57** | **26** | **12.2** | **5.20** | **24** |
| **15** | **17.8** | **4.40** | **27** | **18.3** | **5.00** | **25** | **12.3** | **5.25** | **23** |
| **14** | **17.9** | **4.42** | **26** | **18.4** | **5.04** | **24** | **12.4** | **5.30** | **22** |
| **13** | **18.0** | **4.45** | **25** | **18.5** | **5.08** | **23** | **12.5** | **5.35** | **21** |
| **12** | **18.1** | **4.48** | **24** | **18.6** | **5.12** | **22** | **12.6** | **5.40** | **20** |
| **11** | **18.2** | **4.51** | **23** | **18.7** | **5.16** | **21** | **12.7** | **5.45** | **19** |
| **10** | **18.3** | **4.54** | **22** | **18.8** | **5.20** | **20** | **12.8** | **5.50** | **18** |
| **9** | **18.4** | **4.57** | **21** | **18.9** | **5.25** | **19** | **12.9** | **5.55** | **17** |
| **8** | **18.5** | **5.00** | **20** | **19.0** | **5.30** | **18** | **13.0** | **6.00** | **16** |
| **7** | **18.6** | **5.03** | **19** | **19.1** | **5.33** | **17** | **13.1** | **6.03** | **15** |
| **6** | **18.7** | **5.06** | **18** | **19.2** | **5.36** | **16** | **13.2** | **6.06** | **14** |
| **5** | **18.8** | **5.09** | **17** | **19.3** | **5.39** | **15** | **13.3** | **6.09** | **13** |
| **4** | **18.9** | **5.11** | **16** | **19.4** | **5.42** | **14** | **13.4** | **6.12** | **12** |
| **3** | **19.0** | **5.14** | **15** | **19.5** | **5.45** | **13** | **13.5** | **6.15** | **11** |
| **2** | **19.1** | **5.17** | **14** | **19.6** | **5.48** | **12** | **13.6** | **6.18** | **10** |
| **1** | **19.2** | **5.20** | **13** | **19.7** | **5.51** | **11** | **13.7** | **6.21** | **9** |

**ԳՆԱՀԱՏՄԱՆ ԱՂՅՈՒՍԱԿ**

**Քոլեջի ընդունելության ֆիզիկական պատրաստականության ստուգման**

|  |  |
| --- | --- |
| **Բալ**  **(դրական)** | **Ընդհանուր միավոր** |
| **20** | **60 կամ 59** |
| **19** | **58 կամ 57 կամ 56** |
| **18** | **55 կամ 54 կամ 53** |
| **17** | **52 կամ 51 կամ 50** |
| **16** | **49 կամ 48 կամ 47** |
| **15** | **46 կամ 45 կամ 44** |
| **14** | **43 կամ 42 կամ 41** |
| **13** | **40 կամ 39 կամ 38** |
| **12** | **37 կամ 36 կամ 35** |
| **11** | **34 կամ 33 կամ 32** |
| **10** | **31 կամ 30 կամ 29** |
| **9** | **28 կամ 27 կամ 26** |
| **8** | **25 կամ 24 կամ 23** |

[Անձի մասնագիտական-հոգեբանական որակները և հայոց լեզվի իմացությունը գնահատող թեստային փաթեթի ՆՄՈՒՇ](http://edupolice.am/images/00_2019_news/2019_new_site/nmush.pdf)

[Քննության արդյունքների և անցկացման կարգի խախտման ԲՈՂՈՔԱՐԿՄԱՆ ԿԱՐԳ](http://edupolice.am/images/00_2019_news/2019_new_site/boghoqarkum.pdf)